**LIETUVOS KYOKUSHIN KARATĖ TEISĖJŲ LYGOS**

**NUOSTATAI**

1. **BENDROSIOS NUOSTATOS**

Pagrindinės nuostatuose vartojamos sąvokos:

1. **Lietuvos kyokushin karatė teisėjų lyga (toliau LKKTL)** – „Kyokushin“ IS dalis, duomenų bankas, skirtas kaupti, sisteminti ir apdoroti duomenis apie federacijos dispozicijoje esančius skirtingo rango teisėjus, kurie, esant reikalui, savanoriškais pagrindais vykdytų teisėjo funkcijas oficialiuose federacijos organizuojamuose skirtingo tipo renginiuose (Lietuvos Respublikos čempionatai, tarptautinės varžybos, seminarai ir pan.).
2. **Duomenų bankas** – elektroninės anketos pagrindu surinkti duomenys (vardas, pavardė, gimimo data, kuy/dan, el. paštas, kontaktinis telefonas, nuotrauka). Anketavimas vykdomas per bendrą sistemą, klubo vadovas surenka ir suveda į ją duomenis apie visus klubo teisėjus bei pretendentus. Registruojamų teisėjų skaičius nėra ribojamas, vertinant klube registruotų aktyvių narių skaičių, klubas privalo užregistruoti turimus teisėjus santykiu 1 teisėjas – 50 aktyvių klubo narių. Klubas įsipareigoja užtikrinti registruotų teisėjų dalyvavimą lygos veikloje, užtikrinti teisėjo informavimą apie artėjančius renginius, varžybų taisykles, atlikti pirminius teisėjų mokymus, vykdant vietinio tipo ar klubines varžybas.
3. **Teisėjas** – atitinkamos kvalifikacijos asmuo (diržų/teisėjavimo kvalifikacija), priskiriamas pagal savo kompetenciją bei gebėjimus:
4. TK – tarptautinės kategorijos teisėjų grupės vyresnysis teisėjas/teisėjas; (TKA - tarptautinis referi: TKB - tarptautinis referi; TKJ (Judge) - tarptautinis teisėjas. Aukščiau išvardintas kategorijas gali skirti tik EKO teisėjų komitetas. Siekiant gauti EKO teisėjo komiteto suteikiamą teisėjo kvalifikaciją reikalinga LKKF teisėjų lygos rekomendacija. Kandidatas į aukščiausios kategorijos teisėjų kvalifikacija turi: mokėti užsienio kalbą, turėti nemažiau kaip 4 metų NA kategorijos teisėjavimo stažą (nuo 18 metų);
5. NA – nacionalinės kategorijos teisėjų grupės vyresnysis teisėjas/teisėjas (nuo 18 metų);
6. NB – nacionalinės kategorijos teisėjų grupės teisėjas (nuo 18 metų);
7. C – praktikantas, siekiantis įgyti teisėjo kvalifikaciją (nuo 16 metų).
8. **Mokymai** – 2 kartus per metus rengiami seminarai, kurių metu nagrinėjamos teisėjavimo problemos, vykdomi testavimai, kvalifikacijos kėlimo egzaminai.
9. **Lietuvos kyokushin karatė teisėjų lygos biudžetas –** klubų, dalyvaujančių LKKTL, metinis teisėjo nario mokestis (nustatyta 50 Lt. suma mokama vieną kartą metuose iki einamųjų metų sausio 15 d., nario mokestį moka visi C kategorijos teisėjai – nuo 16 metų, NB kategorijos teisėjai, NA kategorijos teisėjai turintys žemiausią reitingą. Nario mokestį teisėjų komitetui pristato klubų vadovai pagal užregistruotų savo klubų teisėjų skaičių). LKKTL biudžetą sudarytų ir pajamos, gautos apmokestinus teisėjų mokymus (30 Lt mokestis už dalyvavimą viename seminare, kuris priklausys nuo išlaidų susijusių su mokymų organizavimo kaštais). Atleisti nuo nario mokesčio ar mokymų (seminarų) mokesčio, atskiru prašymu, gali LKKTL komitetas.

**II. TIKSLAI**

**Lietuvos kyokushin“ karatė teisėjų lygos tikslai** – kelti teisėjavimo lygį, paskatinti karatė bendruomenę aktyviau dalyvauti federacijos veikloje. Sukurti teisėjų bei teisėjavimo mokyklą, siekiant įgyti teisę atstovauti Lietuvai tarptautiniu lygmeniu.

**III. KYOKUSHIN KARATĖ TEISĖJŲ LYGOS STRUKTŪRA**

1. LKKTL komitetas yra: pirmininkas ir 4 nariai.
2. LKKTL pirmininkas skiriamas LKKF prezidiumo 4 metų laikotarpiui, kuris po metų gali būti rotuojamas.
3. LKKTL nariai skiriami 4 metų laikotarpiui, kuriuos LKKTL pirmininko siūlymu patvirtina LKKF prezidiumas.
4. LKKTL nario pakeitimas svarstomas teisėjų komiteto eiliniame ar neeiliniame posėdyje, kuriame turi dalyvauti daugiau nei 2/3 visų komiteto narių.
5. **KYOKUSHIN KARATĖ TEISĖJŲ LYGOS TEISĖJŲ KOMITETO**

**TEISĖS IR PAREIGOS**

1. LKKTL nariai pasiskirstę funkcijomis kuruoja lygos veiklą.
2. Renka ir sistemina duomenis apie lygoje dalyvaujančius asmenis.
3. Organizuoja mokymus (seminarus), rengia ir organizuoja išankstinę teisėjų registraciją, teisėjų komandų paskirstymą, tatami vyresniųjų paskirstymą, pagal iš anksto numatytą renginių kalendorių.
4. Rengia metodinę medžiagą, rengia testavimo, anketavimo, vertinimo modelius, būdus ir metodus.
5. Turi teisę suteikti ir atimti atitinkamą teisėjo kvalifikaciją, šalinti lygos veikloje nedalyvaujančius teisėjus, rengti teisėjų atestacijas, atstatant prarastą ar sustabdytą teisėjavimo kategoriją.
6. Suteikti rekomendacijas pretenduojant į tarptautinės kategorijos teisėjų statusą.
7. **KYOKUSHIN KARATĖ TEISĖJŲ LYGOS TAISYKLĖS**
8. Atitinkamos kategorijos teisėjai ir (arba) praktikantai, užpildę anketą, automatiškai patenka į duomenų banką, kuriame yra sugrupuojami pagal anksčiau išvardintas kategorijas. Bendra teisėjų registracija vykdoma per „Kyokushin“ IS sistemos prieigas, kurias valdo klubų vadovai, atskiroje skiltyje *„Kyokushin“ karatė teisėjų lyga*.
9. Surinkti duomenys dorojami ir skirstomi į grupes. Duomenų pateikimas yra asmens, pateikusio duomenis, įsipareigojimas dalyvauti LKKF organizuojamose oficialiose varžybose, kurių tvarkaraštis sudaromas kiekvienų metų pradžioje.
10. Likus dviem savaitėms iki suplanuoto renginio, remiantis domenų banko turima informacija, sudaromos kviečiamų į varžybas teisėjų komandos. Pranešimas apie tai, kad asmuo yra įtrauktas į teisėjų komandą, automatiškai išsiunčiamas elektroniniu paštu adresatų nurodytais pašto adresais. Per 3 darbo dienas asmuo, gavęs pranešimą, privalo atsakyti, pranešdamas apie savo dalyvavimą ar nedalyvavimą. Atsisakius dalyvauti be pateisinamos priežasties, informacija įtraukiama į bendrą asmens teisėjavimo statistiką.
11. Dalyvavimas teisėjų lygoje yra vienas iš kriterijų laikant kvalifikacinius egzaminus dėl aukštesniųjų diržų (pradedant nuo 2 kyu). Informacija apie asmens nedalyvavimą Teisėjų lygoje teikiama Egzaminų laikymo komitetui, kurio kompetencijoje yra sprendimo priėmimas dėl asmens tinkamumo laikyti aukštesnės kvalifikacijos diržus. Asmuo siekiantis išlaikyti aukštesnius diržus (pradedant nuo 2 kyu) bei dalyvauti teisėjų lygos veikloje turi atitikti šiuos kriterijus: kultivuoti „Kyokushin“ karate, turi turėti 18 metų; turi turėti teisėjavimo stažą nemažiau kaip 1 metus (C kategorijos reikalavimas), gauti teigiamą 2 varžybų, kuriuose teisėjavo įvertinimą; turi dalyvauti visuose teisėjų seminaruose. Išimtis gali būti padaryta Lietuvos jaunių bei suaugusiųjų rinktinių nariams bei kandidatams pritarus Lietuvos teisėjų komitetui.
12. Asmenis iki 18 metų, siekiant gauti aukštesnio diržo kvalifikaciją (pradedant nuo 2 kyu), privalo dalyvauti rengiamuose mokymuose, kurių metu turi išlaikyti praktinį bei teorinį egzaminą, kurį sudarytu: teisėjavimo etiką, gestai, taisykles, kovos laikų taikymas skirtingo amžiaus kovotojams, teisėjų priimamų vertinimo kriterijų žinojimas.
13. Pilnamečiai bei nepilnamečiai asmenis (nuo 16 metų) turintys 5–2 kyu, priskiriami prie teisėjų praktikantų (C kategorija), jų dalyvavimas LKKF rengiamose varžybose yra privalomas ir atskiras kvietimas šiems asmenims nesiunčiamas.
14. Praktikanto statusą (C kategoriją) turintys asmenys (pilnamečiai/nepilnamečiai), 3 metus dalyvaudami LKKF rengiamuose oficialiuose varžybose ir mokymuose, įgyja teisę laikyti teisėjo kvalifikacinės kategorijos egzaminą NB kategorijai įgyti (per numatytą laikotarpį turi būti dalyvavę nemažiau kaip 6 varžybose, gauti teigiamą teisėjavimo vertinimą, privalo mokėti visus gestus, sugebėti paaiškinti vertinimo kriterijus, žinoti komandas, ir per 3 metus sudalyvauti bent 70 % visų seminarų).
15. Pasibaigus 3 metų terminui asmeniui, turinčiam NB kategoriją, priklausomai nuo teisėjavimo vertinimo rezultatų, suteikiama NA kategorija. Pretendentas gauti NA kategoriją turi būti dalyvavęs nemažiau kaip 10 varžybose, iš kurių 5 atlikti referio funkcijas, turi gauti teigiamą įvertinimą, teisingai mokėti rodyti visus gestus, sugebėti  išaiškinti vertinimo kriterijus pagalbiniams teisėjams ir juos teisingai interpretuoti, žinoti balsines komandas ir teisingai jas ištarti, sugebėti valdyti kovos eigą.
16. Teisėjai, turintys NA kategoriją, dalyvavęs tarptautiniuose mokymuose, teisėjavęs tarptautinio lygio varžybose įgyja teisę pretenduoti į TK kategoriją, kurią suteikia EKO teisėjų komitetas.
17. Pasibaigus varžyboms, tatamio (-ių) vyresnieji (kurie kiekvienas varžybas yra rotuojami iš NA kategorijos teisėjų tarpo) įvertina visos komandos darbą dešimtbalės sistemos pagrindu (privalomas vertinimo lentelės užpildymas, popierinė arba elektroninė forma).
18. Vertinant teisėjų darbą, dalyvauja ne tik tatamio (-ių) vyresnieji, bet ir klubų/komandų vadovai, kurie pildo teisėjų vertinimo lenteles popieriuje ar elektroniniu būdu, pažymėdami kokias klaidas jų manymu padarė vienas ar kitas teisėjas. Esant techninėms galimybėms teisėjų darbas bus fiksuojamas, filmuojant, filmuotos medžiagos pagrindu bus vertinami ginčijami (užprotestuoti) teisėjų sprendimai. Turima medžiaga bus naudojama ruošiant mokomąją bazę.
19. Teisėjų darbo rezultatai kaupiami duomenų banke (pažymių knygelės principu už kiekvieną renginį). Pažymiais vertinamas tik turinčių teisėjo kategoriją (TK, NA, NB kategorijos) asmenų darbas. C - kategorijos teisėjų darbas vertinamas įskaityta arba neįskaityta. Informacija apie teisėjų gautus balus, teisėjų reitingus, skelbiama federacijos puslapyje, yra viešai prieinama.
20. Aukščiausio lygio (reitinguotų) teisėjų dalyvavimas apmokamas padengiant važiavimo išlaidas ir skiriant maistpinigius.
21. Seminarų lektorių darbas bei kelionės išlaidos būtu apmokamos iš LKKF bei KKTL biudžetų.
22. **TEISĖJO/PRAKTIKANTO TEISĖS**
23. Gauti tinkamo lygio mokymus, gauti mokymų sertifikatą apie atitinkamos pakopos mokymų išklausimą arbą atžymą budo pase apie išklausytą mokymų kursą, jo rezultatus.
24. Kelti kvalifikaciją nacionaliniu, tarptautiniu mastu.
25. Laikyti kvalifikacinius diržų egzaminus.
26. Gauti maitinimą renginio metu.
27. Sustabdyti savo aktyvų dalyvavimą teisėjų lygos veikloje, apie tai pranešant elektroniniu paštu, teisėjų komitetui. Sustabdžius savo veiklą ilgesniam kaip 1 metų terminui, teisėjas turi teisę atstatyti anksčiau turėtą kategoriją teigiamai išlaikant (60% teisingų atsakymų) tos kategorijos reikalavimus atitinkantį testą (raštu). Neišlaikius testo asmuo būtų perkeliamas į vieną pakopą žemesnę teisėjų kategoriją. Praėjus 1 metų terminui asmuo turi teisę pakartotinai laikyti aukštesnės teisėjų kategorijos testą. Savo veiklą lygoje trumpiau kaip 1 metams sustabdęs teisėjas, be papildomų reikalavimų, jam (raštu el. paštu) kreipiantis į teisėjų lygos komitetą, atstatomas turėtoje kategorijoje.
28. **TEISĖJO/PRAKTIKANTO PAREIGOS**
29. Pateikti korektiškus, tikslius duomenis anketai;
30. Laikytis terminų, pateikiant atsakymus dėl dalyvavimo varžybose, registruotis į planuojamus mokymus, juos laiku apmokėti;
31. Dalyvauti LKKF rengiamuose mokymuose (ne mažiau kaip 2 kartus per metus).
32. **BAIGIAMOSIOS NUOSTATOS**
33. LKKTL nuostatai, atsižvelgiant į suformuotą ir besiformuojančią europinę, pasaulinę teisėjavimokyokushin karate praktiką, peržiūrimi kasmet.
34. Esant reikalui, KKTL nuostatai gali būti papildyti ar pakeisti. Pakeitimai galimi apsvarsčius teisėjų komitete bei galutinai pritarus LKKF prezidiumui.
35. Kreiptis dėl nuostatų papildymo, pakeitimo, pažeidimo raštu gali visi federacijos nariai (klubai). Gautas kreipimasis svarstomas teisėjų komiteto eiliniame ar neeiliniame posėdyje. Apie priimtus sprendimus informuojamas LKKF prezidiumas bei pareiškėjas.
36. KKTL nuostatai yra Lietuvos kyokushin karatė federacijos prezidiumo reikalavimų įgyvendinamasis dokumentas ir yra privalomas visiems federacijos nariams (klubams).